Бартенев Евгений Константинович

Бартенев Евгений Константинович (9 ғинуар 1944 йыл — 26 май 2008 йыл) — партия һәм дәүләт органдары хеҙмәткәре. 1991—1992 йылдарҙа халыҡ депутаттарының Салауат ҡала Советы башҡарма комитеты рәйесе, 1992—1997 йылдарҙа — Салауат ҡалаһы ҡала округы хакимиәте башлығы. Башҡорт АССР-ының 12-се саҡырылыш Юғары Советы, Башҡортостан Республикаһының 1-се саҡырылыш Дәүләт Йыйылышы — Ҡоролтайҙың Вәкилдәр палатаһы депутаты.

 Биографияһы 
Евгений Константинович Бартенев 1944 йылдың 9 ғинуарында тыуған.

Хеҙмәт эшмәкәрлеген 1964 йылда Куйбышев ҡалаһында башлай. Был 1964—1967 йылдарҙа Совет Армияһында хеҙмәт итә. Запасҡа сыҡҡандан һуң, Салауат нефть химияһы комбинатының 34-се цехында аппаратсы булып эшләй. 1969—1975 йылдарҙа Өфө нефть институтының Салауат ҡалаһындағы филиалында уҡый.

КПСС ағзаһы. 1976—1991 йылдарҙа КПСС-тың Салауат ҡала комитеты инструкторы, бүлек мөдире, секретары булып эшләй. 1991—1992 йылдарҙа — халыҡ депутаттарының Салауат ҡалаһы советы башҡарма комитеты рәйесе, 1992—1997 йылдарҙа — Салауат ҡалаһы ҡала округы хакимиәте башлығы була.

Евгений Константинович Бартенев Башҡорт АССР-ының 12-се саҡырылыш Юғары Советы, Башҡортостан Республикаһының 1-се саҡырылыш Дәүләт Йыйылышы‑Ҡоролтайҙың Вәкилдәр палатаһы депутаты булып һайланаНародные депутаты Республики Башкортостан. Двенадцатый созыв. — Уфа, Китап, 1994. — с. 30.IGPI.RU :: Политический мониторинг :: Выпуски политического мониторинга :: Республика Башкортостан: тенденции политического развития.

Өйләнгән була. Ҡыҙы бар.

Салауат ҡалаһы ҡала округы хакимиәте башлығы вазифаһынан бушатылғас, «Салауатгаз» асыҡ акционерҙар йәмғиәте етәксеһе булып эшләй.

2008 йылдың 26 майында Салауат ҡалаһында вафат булаsalavat.ru/news.php?id=176 www.gorodSalavat.ru — Умер еще один бывший мэр города Салават — сайт города Салават, салаватский городской портал — Новости.

 Хакимиәт башлығы вазифаһындағы эшмәкәрлеге 
Евгений Константинович Бартенев Салауат ҡалаһы хакимиәте булып эшләгәндә торлаҡ төҙөлөшө дауам итә.

 Иҫкәрмәләр 

Категория:Башҡортостан Республикаһы Дәүләт Йыйылышы — Ҡоролтай депутаттары
Категория:Салауат ҡалаһы башлыҡтары
Категория:12-се саҡырылыш Башҡорт АССР-ы Юғары Советы депутаттары
Категория:Википедия:Статьи с переопределением значения из Викиданных
Категория:Салауатта вафат булғандар
Категория:2008 йылда вафат булғандар
Категория:26 майҙа вафат булғандар
Категория:1944 йылда тыуғандар
Категория:9 ғинуарҙа тыуғандар